Die ersti Etappe isch flach gsi, mit eme maximale  Höchiunderschiid vo öbbe 250 Meter. S Ziil uf em Mont des Alouettes isch noch eme 2,2 Kilometer lange Aastiig vo dr 4. Kategorie cho. Acht Kilometer vor em Ziil het s e Massesturz gee, wo dr Contador, dr Samuel Sanchez und e baar anderi vo de beste Fahrer ufghalte het. Dr Belgier Philippe Gilbert vo Omega Pharma-Lotto het d Etappe mit drei Sekunde Vorsprung vor em Australier Cadel Evans gwunne. Dr Contador und dr Sanchez hai ei Minute und zwanzig Sekunde verlore, währed dr Cadel Evans, d Schleck Brüeder und dr  Klöden nume e baar Sekunde uf en Erst verlore hai.